
    545400 SIGHIŞOARA
Piața Muzeului nr. 7, Tel./Fax 0265 – 771278

                                                         H O T Ă R Â R E A NR. 124
                                                                 din 20 iunie 2025
privind aprobarea participării Municipiului Sighișoara la implementarea proiectului: „Reabilitarea și consolidarea curtinelor cuprinse între Turnul Cizmarilor, Turnul Croitorilor și Turnul Cojocarilor”, în cadrul subprogramului Proiectare (elaborarea documentațiilor tehnice pentru intervenții asupra monumentelor istorice), Sesiunea de finanțare TMI-I/2025, pentru proiecte care au ca scop protejarea și promovarea monumentelor istorice

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 19.970/19.06.2025 și la Consiliul Local Sighișoara cu nr. 20.048/19.06.2025, de referatul de aprobare, înregistrat cu nr. 19.969/19.06.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare; 

Având în vedere prevederile Legii nr. 500/2002 privind finanțele publice, cu modificările și completările ulterioare; 

Având în vedere prevederile Legii nr. 422/2001 privind protejarea monumentelor istorice, republicată, cu modificările și completările ulterioare; 

Având în vedere prevederile Ghidului Solicitantului pentru subprogramul Proiectare (elaborarea documentațiilor tehnice pentru intervenții asupra monumentelor istorice), Sesiunea de finanțare TMI-I/2025, pentru proiecte care au ca scop protejarea și promovarea monumentelor istorice, cu precădere art. II.3 alin. (1) lit. „n” din acesta;

Având în vedere faptul că termenul limită impus de Institutul Național al Patrimoniului pentru depunerea documentațiilor complete este 20 iunie 2025, ora 17:00, potrivit Calendarului de Apel pentru anul 2025 - Actualizat de Institutul Național al Patrimoniului;

Ținând cont de prevederile Ordonanței de Urgență a Guvernului nr. 57/2029 privind Codul administrativ, cu modificările și completările ulterioare; 

Ținând cont de prevederile Hotărârii Consiliului Local Sighișoara nr. 123/17 iulie 2017 privind alocarea unui fond de 2% din bugetul local pentru lucrări de restaurare și conservare a patrimoniului imobil; 
Având în vedere Raportul de specialitate al Serviciului Muzeul de Istorie, înregistrat cu nr. 19.968/19.06.2025, prin care se propune aprobarea participării Municipiului Sighișoara la implementarea proiectului: „Reabilitarea și consolidarea curtinelor cuprinse între Turnul Cizmarilor, Turnul Croitorilor și Turnul Cojocarilor”, în cadrul subprogramului Proiectare (elaborarea documentațiilor tehnice pentru intervenții asupra monumentelor istorice), Sesiunea de finanțare TMI-I/2025, pentru proiecte care au ca scop protejarea și promovarea monumentelor istorice;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ”b”, lit. ”d”, alin. (4) lit. ”e” și ”f”, alin. (7) lit. ”j”, alin. (14), art. 139 alin. (1), alin. (3) lit. ”d” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

             H O T Ă R Ă Ș T E:

Art. 1. Se aprobă participarea Municipiului Sighișoara la implementarea proiectului: „Reabilitarea și consolidarea curtinelor cuprinse între Turnul Cizmarilor, Turnul Croitorilor și Turnul Cojocarilor”, în cadrul subprogramului Proiectare (elaborarea documentațiilor tehnice pentru intervenții asupra monumentelor istorice), Sesiunea de finanțare TMI-I/2025 pentru proiecte care au ca scop protejarea și promovarea monumentelor istorice.

Art. 2. Se aprobă contribuția proprie a U.A.T. Municipiul Sighișoara la implementarea proiectului: „Reabilitarea și consolidarea curtinelor cuprinse între Turnul Cizmarilor, Turnul Croitorilor și Turnul Cojocarilor”, Sesiunea de finanțare TMI-I/2025 pentru proiecte care au ca scop protejarea și promovarea monumentelor istorice, respectiv contribuția de 10% din finanțarea solicitată prin Timbrul Monumentelor Istorice, care reprezintă suma de 45.934 lei.

Art. 3. Se împuternicește Primarul Municipiului Sighișoara, domnul Sîrbu Ioan - Iulian, să semneze toate actele necesare și contractul de finanțare în numele U.A.T. Municipiul Sighișoara. 

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Compartimentul Autorizări și Urbanism – Direcția Arhitect Șef, Compartimentul Reabilitări Clădiri Istorice și Patrimoniu UNESCO – Direcția Arhitect Șef, Serviciul Achiziții, Investiții, Fonduri Europene, Compartimentul Buget, Contabilitate, Salarizare – Direcția Economică și Serviciul Muzeul de Istorie din cadrul Municipiului Sighișoara.


Art. 5. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  1 ex. Compartimentul Autorizări și Urbanism – Direcția Arhitect Șef;

  1 ex. Compartimentul Reabilitări Clădiri Istorice și Patrimoniu UNESCO – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Achiziții, Investiții, Fonduri Europene;

  2 ex. Serviciul Muzeul de Istorie.

13 ex.  

B.A

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 124/20.06.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


